Република Србија

Општина Владичин Хан

Одељење за финансије и привреду

Датум: 23.10..2024. године

На основу члана 42. Закона о буџетском систему ("Службени гласник Републике Србије", број 54/2009, 73/2010, 101/2010, 101/2011, 93/2012, 62/2013, 108/2013, 142/2014, 68/2015-др.закон, 103/2015, 99/2016, 113/2017, 95/2018, 31/2019, 72/2019, 149/2020, 118/2021, 138/2022 и 118/2021-др. закон), Упутства за припрему Одлуке о буџету локалне власти за 2024. годину и пројекција за 2025. и 2026. годину Министра финанансија, члана 29. Одлуке о јавним расправама („Службени гласник Града Врања“, број 13/19) и члана 115. Статута Општине Владичин Хан ("Службени гласник Града Врања" број 4/2019), а по одржаној јавној расправи о Ребалансу 2 Одлуке о буџету Општине Владичин Хан за 2024. годину, Одељење за финансије и привреду Општинске управе Владичин Хан, подноси

**ИЗВЕШТАЈ О ОДРЖАНОЈ ЈАВНОЈ РАСПРАВИ**

**НАЦРТА ОДЛУКЕ О ИЗМЕНАМА И ДОПУНАМА**

**ОДЛУКЕ О БУЏЕТУ ОПШТИНЕ ВЛАДИЧИН ХАН ЗА 2024. ГОДИНУ**

**(РЕБАЛАНС 2)**

1.

Јавна расправа заказана је за среду, 23.10.2024.године у просторији Велике сале Скупштине Општине Владичин Хан са почетком у 08:00 часова. Позив за јавну расправу уредно је оглашен дана 04.10.2024. године посредством оглашавања на огласној табли Општинске управе Владичин Хан, интернет портала Хан-инфо као и путем званичне интернет странице Општине Владичин Хан а у организацији Општинског већа Општине Владичин Хан.

2.

Јавну расправу отворио је Драган Стевановић, руководилац Одељења за финансије и привреду Општинске управе Владичин Хан, који је, у најважнијим сегментима, представио основне разлоге за доношење Ребаланса како у делу остварења прихода и примања тако и у делу извршавања буџета односно расхода и издатака.

3.

Нацрт Одлуке је био доступан јавности, тако што је био постављен на интернет страници Општине Владичин Хан. Било је обезбеђено стално присуство стручног лица које је, сваког радног дана, омогућавало увид у комплетан текст одлуке са давањем образложења и детаљнијих информација о појединим апропријацијама и које је указивало на могућност да се примедбе на нацрт одлуке могу достављати у писменој форми.

У току поступка јавног увида односно одржавања јавне расправе пре завршног састанка, Нацрт Ребаланса је био достављен свим корисницима буџета у циљу давања додатних предлога и сугестија. На тај начин, Одељење за финансије и привреду предлаже следеће корекције иницијалног Нацрта Одлуке о изменама и допунама Одлуке о буџету Општине Владичин Хан за 2024. Годину – Ребаланс 2:

1 – НА СТРАНИ ПРИХОДА

|  |  |  |  |
| --- | --- | --- | --- |
| Ек. клас. | Назив прихода | Износ по нацрту Ребаланса 2 | Предложени износ након јавне расправе |
| 311712 | Пренета неутрошена средства за посебне намене | 32,470.000 | 26,470.000 |
| 321311 | Нераспоређени вишак прихода из претходних година | 23,260.000 | 29,260.000 |
| 711111 | Порез на зараде | 320,000.000 | 321.000,000 |
| 711121 | Порез на приходе од самосталних делатности који се плаћа према стварно оствареном приходу, по решењу Пореске управе | 200.000 | 190,000 |
| 711146 | Порез на приходе од пољопривреде и шумарства по решењу Пореске управе | 2.000 | 1,000 |
| 711147 | Порез на земљиште | 6.000 | 4.000 |
| 711181 | Самодопринос према зарадама запослених и по основу пензије на територији општине | 2.000 | 5.000 |
| 711191 | Порез на остале приходе | 21.130.000 | 21,000,000 |
| 711194 | Порез по одбитку на приходе по основу извођења забавног, спортског или естрадног програма | 0 | 150.000 |
| 713121 | Порез на имовину (осим на земљиште, акције и уделе) од физичких лица | 13,400.000 | 13,260.000 |
| 714562 | Посебна накнада за заштиту и унапређење животне средине | 4,250.000 | 4,000.000 |
| 733251 | Капитални трансфери од других нивоа власти у корист нивоа општина | 7,500.000 | 12,800.000 |
| 741522 | Средства остварена од давања у закуп пољопривредног земљишта | 5,150.000 | 4,250.000 |
| 742152 | Приходи од давања у закуп, односно на коришћење непокретности у државној својини које користе општине и индиректни корисници њиховог буџета | 60.000 | 70.000 |
| 742153 | Приходи од закупнине за грађевинско земљиште у корист нивоа општина | 0 | 130,000 |
| 742155 | Приходи од давања у закуп, односно на коришћење непокретности у општинској својини које користе општине и индиректни корисници њиховог буџета | 3,600.000 | 3,300,000 |
| 742156 | Приходи остварени по основу пружања услуга боравка деце у предшколским установама у корист нивоа општине | 8,000.000 | 9,000.000 |
| 742251 | Општинске административне таксе | 1,640.000 | 1,800,000 |
| 742351 | Приходи које својом делатношћу остваре органи и организације Општине | 1,440.000 | 1,540.000 |
| 812151 | Примања од продаје покретне имовине у корист нивоа општина | 970.000 | 900.000 |
| 841151 | Примања од продаје земљишта у корист нивоа општина | 27,000.000 | 700.000 |

Напред наведени предлози измена предметних прихода односно примања као коначан резултат дају обим средства од 1,028,000.000,00 динара у односу на 1,048.200.000,00 динара које је садржао нацрт Одлуке о ребалансу буџета. Основни разлог умањењу јесте чињеница да су очекивана примања од продаје земљишта по динамици реализације поступка вероватна у наредној години јер је поступак јавног надметања у овој години обустављен.

4.

У складу са усаглашеним обимом буџета кориговане су и позиције расхода и издатака при чему је известан део инвестиционих пројеката пролонгиран за реализацију у наредној години.

Преглед предложених корекција износа апропријација корисника буџета Општине Владичин Хан по одржаној јавној расправи

|  |  |  |  |
| --- | --- | --- | --- |
| ред. Број | Корисник буџета | Износ по нацрту | износ по одржаној јавној расправи |
| 1 | Скупштина Општине | 10,700,000.00 | 10,280,000.00 |
| 2 | Општинско Веће | 8,500,000.00 | 8,250,000.00 |
| 3 | Председник Општине | 10,700,000.00 | 10,740,000.00 |
| 4 | Јавно правобранилаштво | 3,500,000.00 | 3,500,000.00 |
| 5 | Општинска управа | 811,950,000.00 | 792,110,000.00 |
| 6 | ПУ Пчелица | 126,800,000.00 | 126,800,000.00 |
| 7 | УСЦ Куњак | 32,590,000.00 | 32,760,000.00 |
| 8 | Центар за културне делатности, туризам и библиотекарство | 40,480,000.00 | 40,580,000.00 |
| 9 | Месне заједнице | 2,980,000.00 | 2,980,000.00 |
|  | УКУПНО | 1,048,200,000.00 | 1,028,000,000.00 |

5.

Увидом у спискове присутних на јавној расправи утврђена је посета од укупно 19 грађана, представника месних заједница, корисника буџета и осталих заинтересованих лица. По анализи структуре присутних видљиво је да су само представници корисника буџета и стручних служби Општинске управе били на истој док НВО сектор није имао представнике.

Примедби и сугестија на нацрт Одлуке на самој завршној седници није било те Одељење Општинском већу на анализу и евентуално разматрање упућује нацрт Ребаланса буџета Општине Владичин Хан за 2024. годину са напред наведеним корекцијама.

Јавну расправу су организовали и реализовали Општинско веће и Одељење за финансије и привреду Општинске управе.

Извештај доставити Општинском већу Општине Владичин Хан.

Јавна расправа завршена је у 9 часова.

Извештај сачинила,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Невена Милосављевић